“સી.એન.” ના હુલામણા નામથી સુવિખ્યાત ચી. ન. વિધાવિહાર ગુજરાત રાજ્યમાં માતૃભાષા દ્વારા શિક્ષણ આપતું વિશાળ સંકુલ છે. ગુજરાતી ભાષાને શિક્ષણના માધ્યમ તરીકે પ્રાધાન્ય આપવામાં આવે છે. વિધાર્થી ઓના સુગ્રથિત, સર્વાંગી વિકાસને ધ્યામાં રાખી ઈતરપ્રવુતિઓને ખાસ ઉત્તેજન આપવામાં આવે છે. સ્નેહરશ્મિ પ્રાર્થના મંદિરમાં સમૂહ પ્રાર્થનાના માધ્યમથી વિદ્યાર્થીઓમાં મૂલ્યો સંક્રાંત કરવામાં આવે છે. વિવિધ ક્ષેત્રોના નિષ્ણાંત વક્તાઓના વ્યાખ્યાનો તેમની માનસિક અને ભાવનાત્મક ક્ષિતિજોને વિસ્તૃત કરવામાં સહાયરૂપ બને છે, અને વિદ્યાર્થીઓ ને સાદગી તથા પારદર્શિતાના પાઠ જીવનમાં ઉતારવાનું પ્રેરકબળ બની રહે છે. વિશાળ કેમ્પસ ઉપર ખાદીનો ગણવેશ પરિધાન કરેલા બાળકો રમતો રમી શારીરિક કૌવત પ્રાપ્ત કરે છે.